open-index/open-wikipedia-markdown huggingface dataset:
Dijkstrov algoritmus

**Dijkstrov algoritmus** je jedným zo základných algoritmov teórie grafov. Jeho primárnym využitím je hľadanie najkratšej cesty v hranovo-ohodnotenom orientovanom grafe *G = (V, H, c)*. Tento graf pozostáva z množiny vrcholov *V*, množiny orientovaných hrán *H* a funkcie *c*, ktorá zobrazuje množinu hrán do množiny reálnych čísel. Teda pre ňu platí *H → R*. Ďalším predpokladom je aby *c(h) ≥ 0*, pre všetky hrany *h* z množiny *H*. Jeho autorom je holandský matematik E. W. Dijkstra a typovo ide o algoritmus najkratšej cesty z jedného vrcholu (počiatok, označme ho aj *s*) do ostatných, najčastejšie však do jedného konkrétneho (cieľ *d*).

## Popis samotného algoritmu

Pre každý vrchol grafu *G* udržiava algoritmus štyri symboly. Prvým je *t(v)*, ktorý zaznamenáva dĺžku doteraz najkratšej cestu z počiatku do vrcholu *v*. Druhým je *x(v)*, ktorý si pamätá predposledný vrchol cesty *s – v*, teda vrchol pomocou ktorého sa dostaneme do vrcholu *v* „najrýchlejšie“. Tento symbol nie je priamo potrebným pre beh algoritmu, no má svoje využitie pri spätnej konštrukcii cesty z počiatku do cieľa (prípadne hociktorého iného vrcholu množiny *V*). Ďalším symbolom je dvojstavová premenná *p(v)* (pozri údajový typ), určujúca či je doteraz najkratšia nájdená cesta *t* konečná alebo ňou nie je. Poslednou potrebnou charakteristikou bude riadiaci vrchol *r*.

Pred samotným behom je potrebné inicializovať už uvedené symboly nasledovne:
* *t(v)* = ∞, pre všetky *v ≠ s*; *t(s)* = 0,
* *x(v)* = 0, pre všetky *v* z *V*,
* *p(v)* = *false*, pre všetky *v ≠ s*; *p(s)* = *true*,
* *r = s,* teda za riadiaci vrchol zvolíme počiatok.

Samotný algoritmus pozostáva z dvoch opakujúcich sa krokov:

# Overíme, či sa *d*, teda cieľ, nestal riadiacim vrcholom . V takom prípade (*r = d*) algoritmus končí a jeho výsledkom sú *s, ..., x(x(x(d))), x(x(d)), x(d), d* (čiže najkratšia *s – d* cesta) a *t(d)* (jej dĺžka). Ak však podmienka, že riadiacim vrcholom je *d,* neplatí, vykonáme nasledujúci úkon: pre všetky hrany tvaru *(r, i)* z množiny *H*, pre ktoré platí, že *p(i)* = *false* a *t(i)* > *t(r)* + *c(r, i)* upravíme symbol *t(i)* na *t(r)* + *c(r, i)* a značku *x(i)* nastavíme na *r*.
# Nájdeme spomedzi všetkých dočasne označených vrcholov *v* (platí pre ne *p(v)* = *false*) taký, ktorého *t(v)* je najmenšie. Tento vrchol prehlásime za nový riadiaci a jeho značku *p(v)* nastavíme na *true*, čo bude znamenať, že *t(v)* skutočne označuje najkratšiu cestu z vrcholu *s* do vrcholu *v*. Ak by nastala situácia, že vrcholov s minimálnym *t* je viac, môžeme vybrať ľubovoľný z nich. Ďalej pokračujeme vo výpočte prvým krokom.

Ak na konci výpočtu obsahuje *t(d) = ∞* (a *x(d)* = 0), tak je zrejmé, že spojenie *s – d* neexistuje.

## Výpočtová zložitosť
Vo všetkých behoch prvého kroku sa vykoná maximálne *|H|* = *m* operácií, keďže každú hranu použijeme nanajvýš raz. V druhom kroku stačí prezrieť maximálne *|V|* = *n* vrcholov. Keďže *|H|* = O(*|V|<sup>2</sup>*), výpočtová zložitosť Dijkstrovho algoritmu je *O(n<sup>2</sup>)*.

## Iné projekty

Kategória:Grafové algoritmy
Kategória:Eponymické termíny v informatike
Ola Frenning

**Ola Frenning** bol jednou z najdôležitejších osôb skupiny Soilwork. Bol sólový a rytmusový gitarista vyše 10 rokov. Skupinu opustil vo februári roku 2008. Bol najstarším členom zoskupenia a v skupine zastával okrem hlavného gitaristu aj pozíciu textára. Ola je strýko takisto bývalého gitaristu a skladateľa Soilworku, Petra Wichersa.

Kategória:Soilwork
Kategória:Švédski heavymetaloví gitaristi
Kategória:Sóloví gitaristi
Peter Wichers

**Peter Wichers** (* 8. február 1979, Angelholm, Švédsko) je jedným zo zakladajúcich členov skupiny Soilwork (pôvodný názov - Inferior Breed). V decembri 2005 skupinu opustil kvôli vyčerpaniu z neustáleho koncertovania a momentálne žije v USA a venuje sa rodine a produkcii hudby. V roku 2006 spolupracoval s americkou skupinou All That Remains na ich albume The Fall of Ideals. Začiatkom roka 2007 suploval gitaru na niekoľkých koncertoch skupiny Killswitch Engage v Európe.

Peter produkoval a skomponoval metalovú hudobnú kompiláciu *Out Of The Dark* vydanú pri príležitosti 20. výročia založenia nahrávacej spoločnosti Nuclear Blast Records. Spolupracoval na nej s terajším aj bývalým bubeníkom ex-domovskej skupiny Soilwork. Na kompilácii sa pri vokáloch podielal v každej skladbe iný spevák zo skupín vydávajúcich pod značkou Nuclear Blast.

18. septembra 2008 Peter oznámil veľký návrat k svojej skupine Soilwork po odchode Daniela Antonssona do Dark Tranquillity.

## Externé odkazy
*  
*Soilwork

Kategória:Švédski heavymetaloví basgitaristi
Kategória:Švédski heavymetaloví gitaristi
Kategória:Švédski heavymetaloví klávesisti
Rudolf Charousek

**Rudolf** (*Rezsö*) **Charousek** (* 19. september 1873, Praha – † 18. apríl 1900, Maďarsko) bol maďarský šachista, veľký talent konca 19. storočia.

Už v detstve sa jeho rodina presťahovala do Košíc. Študoval právo v Košiciach a v Budapešti.

Bol prívržencom priamočiarej, ostrej a kombinačnej hry, akou sa prezentoval aj Michail Čigorin.

Na svojom prvom veľkom turnaji v Norimbergu 1896 skončil sice až 12., ale porazil víťaza turnaja, majstra sveta Emanuela Laskera. V tom istom roku v Budapešti bol už 1.-2.(užší zápas o 1. miesto s Čigorinom prehral 1:3). V Berlíne 1897 skončil 2., v tom istom roku na ďalšom turnaji v Berlíne zvíťazil, v Kolíne nad Rýnom 1898 bol 2.-4.

Emanuel Lasker ho považoval za jedného z vážnych kandidátov na titul majstra sveta. Charouskovu sľubne sa rozbiehajúcu kariéru však ukončila predčasná smrť na tuberkulózu 18. 4. 1900.

***Charousek - Lasker**
*Norimberg 1896
*Kráľovský gambit, C33
*1. e4 e5
*2. f4 exf4
*3. Sc4 d5
*4. Sxd5 Dh4+
*5. Kf1 g5
*6. Jf3 Dh5
*7. h4 Sg7
*8. Jc3 c6
*9. Sc4 Sg4
*10. d4 Jd7
*11. Kf2 Sxf3
*12. gxf3 O-O-O
*13. hxg5 Dxg5
*14. Je2 De7
*15. c3 Je5
*16. Da4 Jxc4
*17. Dxc4 Jf6
*18. Sxf4 Jd7
*19. Da4 a6
*20. Da5 Jf8
*21. Jg3 Je6
*22. Jf5 Df8
*23. Sg3 Vd7
*24. Jxg7 Dxg7
*25. De5 Dxe5
*26. Sxe5 f6
*27. Sxf6 Vf8
*28. Vh6 Jf4
*29. Ke3 Jg2+
*30. Kd2 Vdf7
*31. e5 Jf4
*32. Vah1 Vg8
*33. c4 Je6
*34. Ke3 Jf8
*35. d5 Vd7
*36. e6 Čierny sa vzdal.

## Iné projekty

Kategória:Maďarskí šachisti
Kategória:Narodenia v 1873
Kategória:Úmrtia v 1900
Kategória:Úmrtia na tuberkulózu
Kategória:Pochovaní na cintoríne Kerepesi
Mária Uhorská

**Mária Uhorská** môže byť:
*manželka kráľa Štefana IV., 12. stor., pozri Mária Komnena
*dcéra Štefana V., manželka Karola II. Neapolského, 13. stor., pozri Mária Uhorská (1257 – 1323)
*dcéra Ľudovíta I. (1371 – 1395), pozri Mária z Anjou
*manželka kráľa Ľudovíta II., 16. stor., pozri Mária Habsburská

Uhorská, Mária
Delivered At Frontier

**Delivered at Frontier** (skratka **DAF**, slov. **s dodaním na hranicu**) je častá obchodná doložka

Podľa Incoterms 2000 sa vykladá takto: Vládne taký vzťah medzi kupujúcim a predávajúcim, kedy kupujúci preberá zodpovednosť a riziká spojené s tovarom hneď ako bol dodaný kupujúcemu na vývoz na dohovorenom mieste pred colnou hranicou susednej krajiny. Povinnosťou predávajúceho je kupujúcemu poskytnúť dopravný doklad, skladný list, vydací list alebo iný podobný doklad. Musí zaplatiť všetky colné poplatky, spotrebné dane za tovar a to až do okamihu, kedy ho poskytuje kupujúcemu.

Kategória:Incoterms
DAF

**DAF** môže byť:
* DAF Trucks, firma
* Decay accelerating factor, proteín
* Delivered At Frontier, incoterm
* Deutsch-Amerikanische Freundschaft, elektropunková skupina
* Dictionnaire de l'Académie française, oficiálny slovník francúzštiny
* Deutsche Arbeitsfront
* Royal Danish Air Force
* United States Department of the Air Force

**Daf ** je druh bubna, pozri daf (bubon)

**d.a.f** alebo **DAF** znamená "dry ash free" - bez vody a bez popola

## Pozri aj
*Daf Jomi, pojem z judaizmu
Mária

**Mária** môže byť:
* krstné meno, pozri Mária (prvé meno)
* biblická postava:
** Panna Mária
** Mária Magdaléna
** Mária (manželka Kleofáša)
** Mária (sestra Lazara)
** Mária (matka Marka)
** Mária (List Rimanom)
** Mária (sestra Mojžiša)
** Miriam
* iné:
** Mária Uhorská (viacero)
** Mária Habsburská
** Mária I. 
** Mária II.
** Mária Medicejská
** Mária Terézia
** Mária Antoinetta

* argentínska telenovela, pozri Mária (telenovela)

## Pozri aj
* Maria Curieová-Skłodowská
* Maria Callasová
Citoslovce

**Citoslovce** alebo **interjekcia** je neohybný slovný druh, ktorý obyčajne nemá žiadnu gramatickú súvislosť so zvyškom vety a vyjadruje iba city alebo emócie hovorcu vety, hoci väčšina citosloviec má jednoznačnú definíciu. Citoslovcia môžu slúžiť aj na vyplnenie prázdnych častí vety.

## Delenie
* vlastné (subjektívne)
**citové
**vôľové
* zvukomalebné (objektívne)

## Referencie


## Pozri aj
* Zoznam citosloviec

Kategória:Slovné druhy
Skloňovanie

**Skloňovanie** alebo **deklinácia** je systematická úprava tvaru mien (teda podstatných mien, prídavných mien, zámien a čísloviek).

## Druhy podľa typu jazyka
V analytických jazykoch (napríklad románske jazyky, angličtina, bulharčina) sa skloňuje (v širšom zmysle) pomocou predložiek (napr. v angličtine je genitív od slova house "of the house") a lexikálna časť gramatického tvaru ostáva nezmenená.

V aglutinačných jazykoch (aglutinujúcich) sa skloňuje pomocou prípon, ktoré majú vždy len jeden gramatický význam (napr. maďarčina, turečtina).

Vo flektívnych jazykoch sa skloňuje pomocou prípon, ktoré majú aj viac gramatických významov (napr. slovenčina - genitív je *chlapa* alebo *chlapov*).

V introflektívnych jazykoch sa skloňuje (aj) zmenou v kmeni slova (napr. slovenčina - genitív od *žena* je *žien*; nemčina - množné číslo od *Vater* je *Väter*; angličtina - množné číslo od *goose* je *geese*). Hlavnými introflektívnymi jazykmi sú semitsko-hamitské jazyky (napr. arabčina), kde existuje zložitý ustálený systém na viacero zmien v kmeňoch slov.

## Skloňovanie v slovenčine

## Referencie

Kategória:Gramatika
Kategória:Podstatné mená
Podmet

**Podmet** alebo **gramatický subjekt** (alebo nepresne **gramatický podmet**) je jeden zo základných vetných členov a jeden zo subjektov (vyjadruje teda nositeľa činnosti, stavu alebo vlastnosti).

Podmet je to, čo tvorí východiskový bod gramatickej stavby dvojčlennej vety (napr. Peter píše), a na čo sa viaže prísudok prisudzovacím skladom. Pre indoeurópske jazyky je najlepšia definícia (gramatického) podmetu nasledovná: *Podmet slovesa je slovo, ktoré sa s ním zhoduje v osobe, čísle a prípadne aj rode.*

Podmetu spravidla zodpovedá nominatív, ale v slovenčine napríklad niekedy aj genitív.

Vzájomný vzťah podmetu a prísudku môže byť aktívny (napr. Krava otvára ústa) alebo pasívny (napr. Krava je otváraná mäsiarom). Môže byť vyjadrený aj nevyjadrený.

## Delenia v slovenčine
Delenie 1:
* nominatívny podmet - Peter [píše] (vrátane zamlčaného podmetu - Je v bezvedomí.)
* podmet v genitíve - Vína [sa vypilo málo].
* nulový podmet - [Mäso] [vložíme do hrnca].
* infinitívny podmet - Mlčať [znamená súhlasiť].
* číslovka v podmete - päť a štyri [je deväť]
* zámeno v podmete - Ty [píšeš].
* podmetová vedľajšia veta - Kto mlčí[, svedčí].

Delenie 2:
* jednoduchý podmet
* zložený podmet -  Byť človekom [nie je jednoduché].
* viacnásobný podmet - Peter a Pavol [píšu].

## Referencie

Kategória:Vetné členy
Prívlastok

**Prívlastok** alebo **atribút** je vetný člen, ktorý rozvíja vo vete podstatné meno alebo jeho zástupku (alebo iný prívlastok) bez ohľadu na jeho syntaktickú funkciu.

Prívlastok býva najčastejšie vyjadrený týmito slovnými druhmi:
* adjektívny (sic!) prívlastok:
** prídavné meno - pekný [strom], [krasotinka] širokolistá
** zámeno - tento [kabát]
** číslovka - druhá [trieda]
* podstatné meno alebo jeho zástupka - [hotel] Bratislava, [v hoteli] Bratislava, [pomoc] deťom, [diskotéka] každý pondelok, [cesta] do zahraničia, [obraz] Pád mrakodrapu v novom meste za riekou, [Phillips] 563-A
* neurčitok slovesa - [túžba] študovať
* príslovka - [cesta] dole
* vedľajšia podraďovacia veta

Z praktického hľadiska sa na prívlastok najčastejšie pýta otázkami: *Aký?*, *Ktorý?*, *Čí?*

## Delenia
Delenie 1 (podľa polohy):
* anteponovaný prívlastok - stojí pred daným slovom/výrazom
* postponovaný prívlastok - stojí za daným slovom/výrazom

Delenie 2:
* jednoduchý prívlastok (holý prívlastok) - 1 slovo
* rozvitý prívlastok (postupne rozvíjaný prívlastok) - v ňom sa naň determinatívnym vzťahom viažu ďalšie vetné členy; píše sa bez čiarky; napr. malé svetlé [pivo]
* viacnásobný prívlastok - pozostáva z viacerých rovnocenných výrazov spojených priraďovacím vzťahom; píše sa s čiarkou; napr. červené, žlté a modré [kvety], mladí a starí [ľudia], [žena] krásna, ale s kamenným srdcom

Delenie 3:
* zhodný prívlastok - zhoduje sa s daným slovom/výrazom v gramatických kategóriách (buď vo všetkých - úplná zhoda, alebo len v niektorých - čiastočná zhoda); napr. pekných [stromov], [krasotinka] širokolistá, druhou [cestou]
* nezhodný prívlastok - ostatné prívlastky; najčastejšie podstatné meno s predložkou stojace za daným slovom/výrazom; napr. [dom] zo zlata, [kniha] s červenými doskami, [služby] obyvateľom, [túžba] cestovať, [boj] zblízka, [cesta] lesom, [Phillips] 563-A

Medzi zhodné prívlastky sa v školských učebniciach zaraďuje aj prístavok (apozícia), v jazykovede sa však častejšie považuje za mennú polovetnú konštrukciu. Príklady: [Bratislava,] hlavné mesto Slovenska, [je ...]; [Púšťame sa kratšou cestou -] vrchom.

Delenie 4:
* tesný prívlastok - nemožno ho z vety vynechať, bez toho, aby sa zmenil jej význam; neoddeľuje sa čiarkami; napr. Ľudia chorí na TBC nesmú chodiť na slnko.
* voľný prívlastok - ostatné prívlastky; oddeľuje sa čiarkou; napr. Stádo ovcí, považované za symbol vidieka, strážili dvaja bačovia.

## Referencie

Kategória:Vetné členy
Častica (jazykoveda)

**Častica** alebo **partikula** je neplnovýznamový, neohybný a veľmi špecifický slovný druh, ktorým podávateľ nadväzuje na kontext alebo na situáciu, a pritom vyjadruje svoj vzťah k vecnému obsahu výpovede.

Častice obyčajne stoja na začiatku vety a teda vety uvádzajú, môžu vyjadrovať aj významové odtiene. 
Medzi typické častice patria napríklad slová *áno*, *nie*, *kiež*, *nech*, *vraj* a pod.

Vo funkcii častice sa môže vyskytovať aj:
*spojka - napr. Aby [tu už bol!]
*príslovka - napr. Skutočne [sa to stalo?]
*citoslovce - napr. Namôjdušu [sa to stalo.]
*podstatné meno - napr. Čerta [to chápeš!]
*sloveso - napr. Hádam [sa ma nebojíš?]
*zámeno - napr. Ktože [to vie?]
*číslovka - napr. Raz [neviem, čo robiť.]

## Delenie
Delenie 1 (podľa funkcie):
*uvádzacia častica:
**pripájacia častica (ale, a, i, ináč, len, no, síce, nuž...)
**pobádacia častica (bár, bodajby, nože, čože, veď, kiež...)
*vytyčovacia častica:
**vysvetľovacia častica 
**hodnotiaca častica
**zdôrazňovacia častica

Delenie 2 (podľa toho, či sa dá členiť na morfémy): 
*primárna častica
*sekundárna častica

Delenie 3 (podľa polohy):
*anteponovaná častica - napr. [Prišli] najmä [deti]
*postponovaná častica - napr. [Nevedel som] vôbec[, či...]
*samostatná výpoveď - napr. Pravdaže!

## Zdroje

Kategória:Slovné druhy
Prístavok

**Prístavok** alebo **apozícia** je podľa rôznych názorov:
*menná polovetná konštrukcia
*substantívny zhodný prívlastok, ktorý je voľne pripojený (voľný prístavok) a vyjadruje dodatočne takmer samostatnú myšlienku
*syntaktický vzťah viacerých vetných členov označujúcich tú istú predstavu či pojem viacerými spôsobmi

Chápanie prístavku ako zhodného prívlastku je bežné iba na školách, inde prevažujú iné definície.

Od zvyšku vety sa prístavok oddeľuje čiarkami, pomlčkami, dvojbodkou alebo zátvorkami, niekedy prostredníctvom spájacích výrazov (napríklad, ako, teda, najmä, čiže). Podáva doplňujúcu informáciu o funkcii rozvíjaného výrazu.

Príklady:
* [Bratislava,] hlavné mesto Slovenska, [je ...]
* [Niektoré cicavce, napríklad] lev a opica [, žijú] ...
* [Púšťame sa kratšou cestou -] vrchom
* [Ostáva mu jediná možnosť -] utiecť.
* [Saša,] blonďavá kočka, [pracuje ...]

Kategória:Vetné členy
Kategória:Syntax
Doplnok (jazykoveda)

**Doplnok** je rozvíjajúci vetný člen, ktorý rozvíja súčasne dva vetné členy, podmet alebo predmet na jednej strane a prísudok na druhej strane. Býva vyjadrený prídavným menom, zámenom, číslovkou, podstatným menom, slovesným infinitívom, slovesným prechodníkom alebo vedľajšou vetou. Väčšinou býva na konci vety.

Kategória:Vetné členy
Subjekt (filozofia)

**Subjekt** je to, čo leží pod, v základe.

Chápanie subjektu v dejinách filozofie záviselo od toho, aké kategórie intervenovali v procese filozofických úvah o subjekte: tak napr. scholastika chápala subjekt ako predmet alebo objekt, na ktorý sa zameriava činnosť, zatiaľ čo v novovekej filozofii sa subjekt chápe naopak ako nositeľ, vykonávateľ činnosti.

Treba odlišovať špeciálnovedné (logické, jazykovedné, právovedné, a pod.) pojmy subjektu od filozofických.

## Názory na subjekt
*Podľa N. Hartmanna je subjekt predpoklad osobnosti.
*Podľa predstaviteľov metafyziky a noetiky je subjekt nositeľ zážitkov, osoba, ktorá poznáva, je to vediace a poznávajúce Ja.
*L. I. Wittgenstein zastával názor, že subjekt nepatrí k svetu, ale je hranicou sveta. Kde na svete možno pozorovať metafyzický subjekt? Je to ako s okom a zorným poľom. Oko v skutočnosti nevidíš. A na zornom poli nič nevedie k záveru, že je videné okom.

## Zdroje
* 
* 
* 
* 
* 

Kategória:Filozofický slovník
Predmet (jazykoveda)

**Predmet** alebo **objekt** je vetný člen, ktorý syntagmaticky závisí od slovesa (bez ohľadu na to, aký vetný člen sloveso vyjadruje) alebo zriedkavo od prídavného mena vyjadrujúceho prísudok alebo jadrový výraz polovetnej konštrukcie. 

Vyjadruje sa spravidla:
* podstatným menom
* zámenom
* menej často:
** neurčitkom
** predmetovou vedľajšou vetou

Z pádov môže byť predmet vyjadrený všetkými pádmi okrem nominatívu alebo vokatívu.

## Delenie
Delenie 1:
* jednoduchý predmet (holý predmet) - [niesť] škatuľu
* zložený predmet (rozvitý predmet) - [napísať] 10 strán, [videl] svojho psa
* viacnásobný predmet - [písať] novely a eseje, [hovoriť] o výhodách a pekných zajtrajškoch

Delenie 2:
* priamy predmet - predmet stojaci po tranzitívnom slovese; môže mať tvar:
** bezpredložkového akuzatívu - [píše] knihu
** syntakticky rovnocených konštrukcií, a to:
*** partitívneho genitívu - [pridať] zemiakov
*** záporového genitívu - [nemať] peňazí
* nepriamy predmet - predmet stojaci po intranzitívnom slovese; môže mať tvar iný ako priamy predmet, teda:
** podstatného mena (okrem bezpredložkového akuzatívu a rovnocenných konštukcií) - [hovoríme] o výlete, [upustili od] trestu, [dotknúť sa] stromu, [napojiť] vodou
** neurčitkom - [rozhodli sa] odísť, [prikázal mu] ľahnúť si
** predmetovou vedľajšou vetou - [nevedel], že/či/kedy/ako/čo/prečo sa to stalo, [povedali], koľko ľudí/ktorí ľudia to boli 

Kategória:Vetné členy
Subjekt (jazykoveda)

**Subjekt** (alebo nepresne podmet) je prvok, ktorý je nositeľom nejakej vlastnosti, činnosti alebo stavu. 

Rozlišuje sa:
*v jazykovej komunikácii: subjekt ako prvok, o ktorom sa vypovedá
*v gramatickej teórii: subjekt ako gramatický subjekt, teda podmet
*v jazykovednej teórii: 
**gramatický subjekt (podmet) 
**logický subjekt
*v teórii vetnej perspektívy: psychologický subjekt (prvok výpovede, ktorý je hovoriacemu známy)

Kategória:Syntax
Inštrumentál

**Inštrumentál** je gramatický pád, ktorý vyjadruje  prechodnú účasť alebo prechod (daným predmetom, a to aj v prenesenom zmysle).

Vyjadruje najmä okolnosť miesta, času, nástroja, prostriedku, pôvodcu, príčiny, zreteľa, spôsobu, miery a účelu. V slovenčine najčastejšie reprezentuje (bez predložky):
* prísudok
* doplnok
* predmet po slovesách (napr. kývať zástavou)

V prípade prísudku na rozdiel od nominatívneho prísudku vyjadruje prechodný a časovo aktualizovaný príznak (je dobrý učiteľ - ale: bol dlho učiteľom vo Zvolene) 

## Predložky
V slovenčine sa spája s týmito predložkami: medzi [kde?], nad [kde?], pod [kde?], pred [kde?], s, za [kde?]

## Iné projekty

Kategória:Pády
Vokatív

**Vokatív** (vo vzťahu k slovenčine, češtine a latinčine nazývaný aj **piaty pád**) je gramatický pád, ktorým sa hovoriaci obracia na adresáta (teda pád, ktorým sa len oslovuje).

Vokatív zo syntaktického hľadiska (z hľadiska funkcie) existuje prakticky vo všetkých jazykoch, ale vokatív z morfologického hľadiska (z hľadiska tvaru) existuje len v niekoľkých jazykoch (napr. v češtine a v rudimentárnej forme i v slovenčine) a v ostatných sa nahrádza morfologickým nominatívom, či spojením  "môj + nominatív" a podobne. Aj v tých jazykoch, ktoré majú pre vokatív zvláštny tvar (napr. v češtine), sa často používa v niektorých prípadoch nominatív. Podobne v jazykoch, ktoré skloňujú s koncovkami, je vokatív často tvorený alebo zvýrazňovaný pomocou rôznych častíc, napríklad latinské "o", talianske "o", arabské يا alebo pomocou iných prostriedkov, napríklad členom (aramejčina) a podobne.

## Vokatív v slovenčine
V slovenčine už vokatív z morfologického hľadiska takmer neexistuje, zachovalo sa iba zopár tvarov: *pane, synku, bratku, človeče, chlapče, otče, priateľu, švagre, kmotre, chlape, majstre, šéfe* a mnohé slová v náboženských textoch, napr. *Bože, Spasiteľu*. Tieto však už súčasní autori často považujú len za špeciálne varianty nominatívu. Ide o staršie výrazy a staršie a ironické kontexty, iba tvary ako *šéfe* sú nedávno spätne prebrané z češtiny. Syntaktický vokatív sa realizuje pomocou morfologického nominatívu. V ľudovom – teda nespisovnom – jazyku možno však dnes (azda pod vplyvom angličtiny a/alebo maďarčiny) pozorovať vokatív tvorený koncovkou -i pre vlastné mená a niektorých príbuzných (*Paľo – Pali, Zuza – Zuzi, mama – mami, oco – oci, babka – babi*), ktorý je však často synonymný so zdrobneným nominatívom (z ktorého zrejme pôvodne aj vznikol). V nárečiach existujú aj rôzne iné tvary vokatívu.

Zachované vokatívne tvary sa naďalej hodnotia ako spisovné, ale väčšina z nich (okrem slova *pane*) je štylisticky príznaková. 
 
Zhruba pred 40 rokmi sa ešte na slovenských školách vokatív vyučoval ako existujúci pád (tzv. 5. pád) a slovenčina mala vtedy 7 pádov. Dnes všetky relevantné jazykové príručky a učebnice vokatív za pád (myslí sa samozrejme morfologický pád) nepovažujú. Namiesto číselného označenia (ktoré pretrváva v češtine) sa pády zvyčajne označujú názvami s latinským pôvodom.

## Externé odkazy
*D. Slančová – M. Sokolová, Jazykové prostriedky s vokatívnym exponentom v súčasnej slovenčine. In: Slovenská reč 1998 4. Dostupne online .

## Referencie

Kategória:Pády
Žabí potok (prítok Hincovho potoka)

**Žabí potok** je tatranský potok na katastrálnom území Štrbské Pleso. Je to ľavostranný prítok Hincovho potoka, má dĺžku 1,6 km a je tokom IV. rádu. 

## Opis toku
Tečie vo Vysokých Tatrách, vyteká z Malého Žabieho plesa mengusovského v ľadovcovom kotli na juhozápadnom svahu Rysov (2 498,7 m n. m.) v nadmorskej výške približne 1 900 m n. m. Tečie severojužným smerom, rozvetvuje sa na dve ramená, pričom dlhšie ľavostranné rameno (hlavné koryto) ústi do Hincovho potoka v Mengusovskej doline severozápadne od horského hotela pri Popradskom plese v nadmorskej výške 1 541,2 m n. m.

## Referencie

Kategória:Potoky na Slovensku
Kategória:Povodie Popradu
Kategória:Vodné toky vo Vysokých Tatrách
Kategória:Okres Poprad
Kategória:Vodné toky v okrese Poprad
Hincov potok

**Hincov potok** je tatranský potok, spolu s ľavostrannou Krupou vytvára rieku Poprad. Jeho dĺžka je 4,9 km a je tokom III. rádu.

## Prameň
Preteká Mengusovskou dolinou vo Vysokých Tatrách, vyteká z Veľkého Hincovho plesa v nadmorskej výške 

## Opis toku
Najprv tečie JV smerom, sprava priberá prítok vytekajúci z Malého Hincovho plesa a následne zľava Žabí potok, najprv pravé a v nadmorskej výške  aj ľavé rameno. Potom pokračuje SJ smerom, vstupuje do Tatranského podhoria a v nadmorskej výške  sa spája s Krupou.

## Referencie

Kategória:Potoky na Slovensku
Kategória:Povodie Popradu
Kategória:Vodné toky vo Vysokých Tatrách
Kategória:Vodné toky v Tatranskom podhorí
Kategória:Okres Poprad
Kategória:Mengusovská dolina
Kategória:Vodné toky v okrese Poprad
Géza Maróczy

**Géza Maróczy** (* 3. marec 1870, Segedín, Maďarsko – † 29. máj 1951, Budapešť) bol maďarský šachista, medzinárodný veľmajster od roku 1950, jeden z najlepších šachistov na svete na prelome 19. a 20. storočia.

## Životopis
So šachom sa bližšie zoznámil v Zürichu, kde študoval na vysokej škole. Ako jeden z mála veľmajstrov sa nestal šachovým profesionálom.

Na medzinárodnom turnaji hral po prvýkrát v roku 1895. V Hastingse suverénne vyhral B-turnaj. V Norimbergu 1896 skončil 2., ale v Budapešti 1896 a vo Viedni 1898 sa mu nedarilo.

Počnúc rokom 1899 sa pre Maróczyho začalo desaťročie veľkých úspechov. V Londýne 1899 skončil 2.-4., vo Viedni 1899 a v Mníchove 1900 vyhral, v Paríži 1900 bol 3.-4., v Monte Carlo 1902 a 1904 vyhral, 1903 bol 2., vo Viedni 1904 bol 2., v Ostende 1905 1. a 1906 2. V Barmene 1905 bol 1.-2., v Kodani 1907 2.-3., vo Viedni 1907 3.-5. v Karlových Varoch 1907 2., vo Viedni 1908 1.-3., a toto obdobie zakončil slabším výsledkom v Prahe 1908, kde skončil 6.

V rokoch 1909 – 1920 takmer vôbec nehrával. Venoval sa svojmu zamestnaniu (bol učiteľom matematiky). Počas prvej svetovej vojny žil najprv v Holandsku a potom v Anglicku, kde pôsobil ako šachový tréner. Okrem iných trénoval aj Maxa Euweho a 1. majsterku sveta Vieru Menčikovú.

Na turnaje sa vrátil v roku 1920 a napriek tomu, že už prekročil päťdesiatku, stále končil na popredných miestach. V Berlíne sa delil o 5.-7. miesto. V Utrechte 1920 vyhral, v Amsterdame 1920 bol 2.-3., v Haagu 1921 4.-5., vo Viedni 1922 4.-6. vo Westone 1922 2., v Liverpoole 1923 2., v Karlových Varoch 1923 1.-3., v Hastingse 1923/24 2., 1924/25 1. a 1929/30 4.-7., v Nice 1930 5.-6., v Scarborough 2., na majstrovstvách Maďarska 1931 4.-5., v Sliači 1932 4.-6., v Londýne 1932 5.-6., v Scheveningene 1933 2.-3., v Drážďanoch 1936 3.-4. a v Zandvoorte 1936 5.-6.

Reprezentoval Maďarsko na šachových olympiádach v rokoch 1927(Maďarsko zvíťazilo), 1930, 1933 a na Turnaji národov 1936.

Maróczy bol predstaviteľom pozičného šachu. Jeho najsilnejšou zbraňou bola výborná hra v obrane a v koncovkách. Maróczyho zásluhou sa rozšírili predtým málo používané otvorenia Francúzska obrana a Sicílska obrana. Jeden z variantov Sicílskej obrany je nazvaný po ňom. Bol aktívny aj ako šachový novinár, napísal niekoľko kníh.

Géza Maróczy zomrel 29. mája 1951 v Budapešti.

## Iné projekty

Kategória:Maďarskí šachisti
Kategória:Medzinárodní veľmajstri
Kategória:Osobnosti zo Segedínu
Kategória:Pochovaní na cintoríne Kerepesi
Krupá (zdrojnica Popradu)

thumb|right|Potok Krupá 1km južne od Popradského plesa

**Krupá** je tatranský potok, ktorý spolu s pravostranným Hincovym potokom vytvára rieku Poprad. Má dĺžku 2,1 km a je tokom III. rádu. 

## Opis toku
Vyteká z Popradského plesa v nadmorskej výške 1 494,3 m n. m. a preteká Mengusovskou dolinou vo Vysokých Tatrách. Tečie severojužným smerom, pred sútokom sa stáča na západ. Už v Tatranskom podhorí, severne od železničnej zastávky Popradské pleso, sa v nadmorskej výške 1 302,8 m n. m. spája s vodami Hincovho potoka.

## Referencie

## Iné projekty

Kategória:Potoky na Slovensku
Kategória:Povodie Popradu
Kategória:Vodné toky vo Vysokých Tatrách
Kategória:Vodné toky v Tatranskom podhorí
Kategória:Okres Poprad
Kategória:Vodné toky v okrese Poprad
Nominatív

**Nominatív** alebo **priamy pád** alebo (v niektorých jazykoch aj) **prvý pád** je gramatický pád vyjadrujúci základný ("slovníkový") tvar skloňovaného slova. Nominatív vyjadruje polohu samostatnosti oproti iným slovám. 

Z praktického hľadiska je nominatív vo vete odpoveďou na otázku Kto, čo?

## Nominatív v slovenčine
Nominatív sa používa ako:
*rámcový nominatív (nominatív ako podmet)
*obsahový nominatív (nominatív ako prísudok, prívlastok alebo doplnok), vrátane:
**pomenovací nominatív - napr. [mesto] Bratislava, [dostala meno] Zuzana, [v knihe] Tarzan
**prirovnávací nominatív - napr. [podfuk ako] delo, [hovorí ako] papagáj
*stavový nominatív (neutralizácia rámcového a obsahového nominatívu) - napr. [Je] leto; [Nastala] žatva.
*hodnotiaca, vysvetľovacia, opisná vetná zložka (spravidla tzv. absolútny nominatív)
*základ jednočlennej vety (najmä v nadpisoch, nápisoch a podobne)
*oslovenie (porovnaj vokatív)

Vetné členy vyjadrované v nominatíve:
* podmet - muži [idú]
* menný prísudok - [otec je] baník
* doplnok - [chodí] naboso
* prívlastok - [mesto] Bratislava
* prístavok - [Ján Kollár,] spisovateľ
* príslovkové určenie - [jeho známa sa volá] Ivana

## Iné projekty

Kategória:Pády
Akuzatív

**Akuzatív** je gramatický pád, ktorý sa vyskytuje v mnohých jazykoch. Označuje objekt, ktorý sa spája so slovesom.

Akuzatív existuje alebo existoval vo všetkých indoeurópskych jazykoch vrátane latinčiny, sanskritu, gréčtiny, nemčiny, ruštiny a češtiny, ako aj v ugrofínskych a semitských jazykoch.

## Predložky
V slovenčine sa spája s týmito predložkami: cez, medzi [kam?], na [kam?], nad [kam?], o [kam?; za aký čas; porovnanie], po [pokiaľ?; počas; ísť po], pod [kam?], pre, pri, pred [kam?], v [cieľ, viera], vzhľadom na, za [kam?; v priebehu; cena; zastúpenie]

## Referencie

## Iné projekty

Kategória:Pády
Malý Šum

**Malý Šum** (staršie názvy: **Malá Hučava/Malá hučava, Malý Raušík, Malý Rinčový potok, Malý** ) je tatranský potok, ľavostranný prítok Veľkého Šumu, meria 2,5 km a je tokom V. rádu. 

## Prameň
Pramení vo Vysokých Tatrách, v Štôlskej doline, v lesoch nad Vyšnými Hágami v nadmorskej výške približne 

## Opis toku
Tečie južným smerom a vstupuje do Tatranského podhoria. Tu preteká cez Vyšné Hágy a južne od osady ústi v nadmorskej výške cca  do Veľkého Šumu.

## Vodná elektráreň
Na potoku Malý Šum bola v minulosti vybudovaná spádová vodná elektráreň, ktorá slúžila na výrobu elektrickej energie. Vpust sa nachádza približne 1 kilometer severozápadne od osady Vyšné Hágy, pričom približne 900 metrov dlhé potrubie viedlo popod zem juhovýchodným smerom pozdĺž Malého Šumu. Západne od časti Staré Hágy ústilo potrubie do tejto malej elektrárne. Prevýšenie potrubia predstavovalo približne 100 metrov. V súčasnosti z nej ostali len pozostatky.

left|thumb|Betónový múr s vpustom pre elektráreň, vpravo Malý šum

## Referencie

Kategória:Potoky na Slovensku
Kategória:Povodie Popradu
Kategória:Vodné toky vo Vysokých Tatrách
Kategória:Vodné toky v Tatranskom podhorí
Kategória:Okres Poprad
Kategória:Vodné toky v okrese Poprad
Lokál

**Lokál** môže byť:
*zábavný podnik alebo zábavná miestnosť, pozri lokál (podnik)
*jeden z gramatických pádov, pozri lokál (pád)
Delivered Ex Ship

**Delivered ex Ship** (skratka **DES**, slov. **s dodaním z lode**) je častá obchodná doložka. 

Podľa Incoterms 2000 sa vykladá takto: Kupujúci preberá zodpovednosť a riziká za doručený tovar v okamihu, kedy predávajúci mu dá tovar k dispozícii na palube lode v dohodnutom prístave, na obvyklom vykladacom mieste, pre jeho vykládkou. Povinnosťou predávajúceho je upovedomiť kupujúceho včas o predpokladanom dni príjazdu lode, na ktorej je tovar naložený a dodať mu včas konosament, vydací list, osvedčenie o pôvodu tovaru, konzulárnu faktúru alebo ďalšie potrebné doklady alebo mu prípadne poskytnúť pomoc pri obstarávaní ďalších dokladov vystavovaných v krajine nalodenia alebo pôvodu.

Kategória:Incoterms
Apozícia

**Apozícia** môže byť:
*zväčšovanie objemu pribúdaním alebo prikladaním nových vrstiev (napr. u nerastov, kryštálov, tkanív organizmu)
*v jazykovede: prístavok
Závet

**Závet** alebo **testament** je jednostranný právny úkon, ktorým fyzická osoba (tzv. poručiteľ) v predpísanej forme nakladá so svojím majetkom pre prípad smrti. 

Podľa slovenského práva je závet jedinou právnou formou, v ktorej fyzická osoba môže podľa vlastnej vôle naložiť so svojím majetkom pre prípad smrti (*mortis causa*). Je teda jedinou formou **poslednej vôle**. Napríklad v Nemecku existuje ešte tzv. dedičská zmluva, ktorá predstavuje druhú formu poslednej vôle.

## Referencie



Kategória:Dedičské právo
Huaynaputina

**Huaynaputina** (kečuánsky: **Waynaputina** - *nová sopka*) je neaktívny stratovulkán, ktorý je pôvodcom najsilnejšej sopečnej erupcie v Južnej Amerike v novodobých dejinách. Tento pomerne nenápadný vulkán sa nachádza v južnom Peru, asi 70&nbsp;km juhovýchodne od mesta Arequipa.

Staršia stavba je prekrytá vrstvami popola a prachu, pochádzajúceho z erupcie z februára 1600, ktorá vyprodukovala približne 30&nbsp;km3 dacitovej tefry, popola a prachu, vrátane mohutných pyroklastických prúdov a lahárov, ktoré sa zastavili až na pobreží Pacifiku, vzdialeného 120&nbsp;km. Výbuch a sprievodné zemetrasenia značne poškodili mestá Arequipa, Moquengua a viacero dedín, náprava škôd trvala asi 150&nbsp;rokov. Popol pri výbuchu sa rozptýlil v stratosfére a ovplyvnil klímu na severnej pologuli, podobne ako neskoršia erupcia sopky Krakatoa v Indonézii.

## Externé odkazy
* www.volcano.si.edu - stratovulkán Huaynaputina na Global Volcanism Program 

Kategória:Sopky Peru
Kategória:Stratovulkány
Kategória:Štvortisícovky v Peru
Skloňovanie v slovenčine

Toto je článok o **[[skloňovanie|skloňovaní]] v [[slovenčina|slovenčine]]**.

## Skloňovanie podstatných mien
### Pomocné pádové otázky

### Mužský rod – životný

### Mužský rod – neživotný

### Ženský rod

### Stredný rod

## Skloňovanie prídavných mien
### Akostné, vzťahové

### Privlastňovacie

## Pozri aj
* Vokatív v slovenčine
* Pád (jazykoveda)

## Externé odkazy
*Skloňovanie substantív , adjektív , zámen  a čísloviek  na webu Slovake.eu
* 
*Úplné slovenské skloňovanie (po anglicky)
*Nový deklinačný systém slovenských substantív

Kategória:Gramatika
Kategória:Slovenčina
Hypermoderná šachová škola

**Hypermoderná škola** bol smer v šachovej teórii, ktorý vznikol po 1. svetovej vojne. Hlavní predstavitelia tohto smeru, Richard Réti, Aaron Nimcovič a Savielly Tartakower sami seba nazývali *novoromantikmi*.

*Novoromantici* zásadne ovplyvnili hlavne teóriu v otvorení, ale aj v strednej hre.
Dôrazne vystúpili proti Tarraschovmu zjednodušujúcemu a dogmatickému chápaniu šachovej teórie a stratégie. Snažili sa dokázať, že Tarraschove poučky neplatia všeobecne.

Ich hlavným príspevkom do teórie otvorení bolo predovšetkým nové poňatie boja o centrum šachovnice. Poukazovali na to, že centrum je potrebné ovládať figúrami na diaľku a nie obsadzovať pešiakmi, pretože pešiaci sa často stávajú terčom útoku. Ďalej doporučovali bočný vývin strelca(tzv. *fianchetto*) na g2, g7, b2, b7. Uplatňovanie zásad hypermodernej školy spôsobilo veľký rozmach hlavne zatvorených hier. Vznikli celkom nové otvorenia, napríklad *Rétiho hra*, *indické obrany*.

Ani prístup novoromantikov však nebol úplne bez chýb. Chceli totiž vyvrátiť Tarraschovo učenie bezo zvyšku - aj jeho správne myšlienky. Tak sa stávalo, že často rozohrávali svoje partie nevýhodne, čo ich stálo nejednu porážku To bol zrejme aj dôvod, prečo napríklad novoromantici nedokázali konkurovať J. R. Capablancovi, ktorý hral síce jednoduchý, ale veľmi precízny šach.

Hlavné diela hypermodernej školy sú:

* *Richard Réti – Die neuen Ideen in Schach* (1922)
* *Savielly Tartakower – Die hypermoderne Schachpartie* (1925)

## Zdroj
* [fr] A la découverte des échecs hypermodernes avec MI Gerard Welling a large article by Dany Sénéchaud on Mieux jouer aux échecs

Kategória:Šach
Svalovec špirálovitý

**Svalovec špirálovitý** alebo **svalovec špirálový** () je parazitický hlístovec zo skupiny nitkovky. Jeho hostiteľom sa môže stať aj človek. Ochorenie spôsobené larvami týchto červov, **[[trichinelóza]]**, je vážne ochorenie, ktoré môže byť pre hostiteľa aj smrteľné.

## Epidémia
V roku 1998 vypukla v obci Valaská najväčšia epidémia svalovca na Slovensku. Na fašiangovej veselici obyvatelia podávali miestne špeciality – údené psie rebierka a klobásky z bravčového a psieho mäsa. Svalovcom sa nakazilo 336 ľudí.   
Medzi postihnutými boli aj 2 tehotné ženy. Plody infikované svalovcom neprežili.

## Referencie

## Iné projekty

Kategória:Hlístovce
Kategória:Parazity
Delivered Duty Unpaid

**Delivered Duty Unpaid** (skratka **DDU**), po slovensky **s dodaním clo neplatené**, je častá obchodná doložka.

Podľa Incoterms 2000 sa vykladá takto: Povinnosťou predávajúceho je dať tovar k dispozícii kupujúcemu na dohodnutom mieste v krajine, kde bude dovezený. Musí niesť aj všetky výlohy a riziká spojené s jeho dopravou vrátane vykládky, výnimkou je platba cla, daní a ďalších úradných poplatkov, platených pri dovoze. Tieto platí kupujúci, ktorý už v krajine dovozu prevzatím tovaru bude zaň zodpovedať.

Kategória:Incoterms
Delivered Duty Paid

**Delivered Duty Paid** (skratka **DDP**), po slovensky **s dodaním clo platené** je častá obchodná doložka.

Podľa Incoterms 2000 sa vykladá takto: Podľa tejto dohody nesie predávajúci zodpovednosť za zabezpečenie dovozných povolení, zaplatenie ciel, dovozných daní a akýchkoľvek ďalších poplatkov súvisiacich s dovozom. Prevod tovaru a s ním spojená zodpovednosť na kupujúceho sa uskutočňuje až po jeho doručení do cieľového zariadenia v dovážajúcej krajine. Poistné krytie nie je pre predávajúceho povinnosťou, pokiaľ nie je výslovne uvedené v zmluvnej dohode.

Kategória:Incoterms
DDP

**DDP** môže byť:
* doplnková dôchodková poisťovňa
* Datagram Delivery Protocol
* Deutsche Demokratische Partei
* Delivered Duty Paid, obchodná doložka Incoterms
* Der Dicke Polizist, nemecká punkrocková skupina
* Deutscher Depeschendienst, spravodajská agentúra
* Diamond Dallas Page, wrestler
* Disc Description Protocol
* Diet Dr Pepper, soft drink
* Digital DawgPound, hackerská skupina
* Devil's Due Publishing, vydavateľ komiksov
* Data Display Products, výrobca LED
* Doki Doki Panic, japonská videohra
* Data-directed programming
* Document-driven programming
* Daniël Dols Productions
* Drunk Drivers Program
* Dublin Death Patrol, americká thrash metalová skupina
* Dum Dum Pitti
Delivered Ex Quay

**Delivered ex Quay** (skratka **DEQ**, slov. **s dodaním z nábrežia**) je častá obchodná doložka.

Podľa Incoterms 2000 sa vykladá takto: Povinnosťou predávajúceho je dať tovar odbavený na dovoz k dispozícii kupujúcemu až na nábreží v dohodnutom prístave. Predaním tovaru na tomto mieste kupujúci preberá riziká spojené s ďalšou dopravou do učeného cieľa. Predávajúci nesie zodpovednosť za dodanie tovaru až na dohodnuté miesto, jeho povinnosťou je aj zaobstarať dovozné povolenie, niesť všetky výlohy súvisiace s colným prejednaním, dovoznými daňami a dávkami. Musí zariadiť kupujúcemu zriadenie dokladov na prevzatie tovaru a jeho dopravu z nábrežia. Pokiaľ si obaja prajú, aby colné formality na dovoz zabezpečil kupujúci, namiesto predávajúceho musí byť slová "clo platené" nahradené slovami "clo neplatené", teda doložka má dva varianty.

Kategória:Incoterms
Alžbeta Bonifácia

**Alžbeta Bonifácia** (* 22. jún 1399, † 13. júl 1399) bola jediná dcéra poľského kráľa Vladislava II. Jagela a Hedvigy I. 

Meno Alžbeta dostala na počesť starej mamy Alžbety Kotromanićovej a Bonifácia na počesť pápeža Bonifáca IX. Zomrela necelý mesiac po narodení. Jej matka Hedviga zomrela o štyri dni neskôr.

Kategória:Narodenia v 1399
Kategória:Úmrtia v 1399
Kategória:Jagelovci
Ticsani

**Ticsani** je komplex lávových dómov, nachádzajúcich sa v južnom Peru, asi 30&nbsp;km juhovýchodne od sopky Huaynaputina. Nie sú evidované žiadne záznamy o erupcii v historickej dobe, ale v okolí vulkánu sú aktívne fumaroly a niektoré lávové a pyroklastické prúdy vyzerajú veľmi čerstvo, nezvetrane, čo vypovedá o ich mladom veku.

## Externé odkazy
* www.volcano.si.edu  - lávový komplex Ticsani na Global Volcanism Program 

Kategória:Sopky Peru
Kategória:Lávové dómy
Pisoár

[thumb|Pisoár s [dezodorantom]]
**Pisoár** je špecializovaný záchod navrhnutý na močenie, nie defekáciu, a temer vždy pre stojaceho muža.

Často obsahuje voniaci dezodorant v plastickom pletive alebo plastickú pletivovú ochranu bez dezodorantu, ktorá je na prevenciu vniknutia tuhých objektov ako špačkov alebo papierikov, ktoré by mohli upchať kanalizáciu.

Termín môže označovať aj malú budovu alebo inú štruktúru, v ktorej sa pisoáre nachádzajú. Alebo môže označovať malý kontajner, kde možno hromadiť moč na medické účely alebo používať, kde prístup ku kúpeľňovým zariadeniam nie je možný, ako v malých lietadlách a u zdravotne postihnutých.

## Pisoár v kultúre

Pisoár signovaný „R. Mutt“ a nazvaný „Fontána“ je svetoznáme dielo dadaistického umelca Marcela Duchampa. Tento pisoár je jedným z najznámejších artefaktov tzv. *nájdeného umenia* (found art).

## Galéria

Image:Wallurinal.jpg|Pisoárová stena
Image:Sensor-operated-urinals1377p.jpg|Typické usporiadanie pisoárov v priamom rade, bez oddelení: rad senzorom ovládaných inventárov poskytuje optimálne využitie a výkon
Image:Portable-toilet-Netherlands.jpg|Portabilný set 4 pisoárov v Holandsku


## Iné projekty

Kategória:Toalety
Kategória:Sanitárne zariadenia
Concepción del Uruguay

**Concepcion del Uruguay** je mesto v severovýchodnej Argentíne v provincii Entre Ríos. Mesto leží na rieke Uruguaj. Je vzdialené približne  severne od hlavného mesta Argentíny Buenos Aires. Pri sčítaní ľudu v roku 2010 malo mesto 72 528 obyvateľov.

Mesto bolo založené v roku 1783. Vzhľadom na bohatstvo pamiatok a úlohu, ktorú mesto zohralo vo formovaní sa argentínskeho národa, je niekedy nazývané *La Histórica*.

V meste je rozvinutý potravinársky, drevospracujúci a automobilový priemysel. Concepcion del Uruguay je tiež dôležitý riečny prístav. Nachádza sa tu aj univerzita.

## Referencie

## Iné projekty

## Externé odkazy
* Stránka mesta
* Základné informácie na welcomeargentina.com
* Turistika v meste (en)
* [MSN World Atlas](http://maps.msn.com/(cgxnej455qpgxeu5vurxtejz)/map.aspx?L=WLD&C=-32.48809%2c-58.24046&A=286.66667&P=|1E38|&TI=Concepci%c3%b3n+del+Uruguay%2c+Entre+R%c3%ados%2c+Argentina)

Kategória:Mestá v provincii Entre Ríos
Zväzok agenta

**Zväzok agenta** (Štátnej bezpečnosti) bol vedený k osobe agenta. Zhromažďovali sa v ňom písomnosti o osobe agenta, ako aj správy, ktoré agent podával.

Agent bol tajný spolupracovník, ktorý plnil úlohy pri odhaľovaní, rozpracovávaní a dokumentovaní protištátnej trestnej činnosti a úlohy, ktoré mali zabrániť takejto trestnej činnosti. V registračných protokoloch je táto kategória uvádzaná pod skratkami **A**, **TS** alebo **Ag**.

## Pozri aj
* Štátna bezpečnosť
* Ústav pamäti národa
* Registračný protokol ŠtB

Kategória:Štátna bezpečnosť
Patrice Chéreau

**Patrice Chéreau** (vyslov *patris šero*) (* 2. november 1944, Lézigné, Francúzsko – † 7. október 2013, Paríž) bol francúzsky divadelný a filmový režisér, príležitostný herec a producent. 

Prevzal a rozvinul Brechtovo poňatie divadla. Významné inscenácie: Dimitriadisova *Cena vzbury na čiernom trhu*, Molièrov *Don Juan*.

Od roku 1983 sa objavil ako herec v niekoľkých filmoch (prvou úlohou bola postava revolucionára Camilla Desmoulinsa vo filme *Danton*, režisér Andrzej Wajda). 

## Bibliografia
* ŠIMKOVÁ, S.: *Divadlo prekračuje hranice - Patrice Chéreau, Ariane Mnouchkine, Robert Wilson*. Bratislava : Divadelný ústav, 2019.

## Referencie


## Iné projekty

## Externé odkazy

* 

Kategória:Francúzski divadelní režiséri
Kategória:Francúzski divadelní herci
Kategória:Francúzski filmoví režiséri
Kategória:Francúzski filmoví herci
Kategória:Francúzski televízni režiséri
Kategória:Francúzski televízni herci
Kategória:Francúzski filmoví producenti
Kategória:Držitelia Césara za najlepšiu réžiu
Murder on the Dancefloor

**„Murder on the Dancefloor“** je pieseň z albumu *[[Read My Lips (album)|Read My Lips]]* britskej speváčky Sophie Ellis-Bextor. Album i singel vyšli v roku 2003. Autorom piesne je Sophie Ellis-Bextor a bývalý člen skupiny New Radicals Gregg Alexander.

Po úspešnom singli „Take Me Home“, vydala Sophie na sklonku roku 2001 svoj najpredávanejší singel vôbec – „Murder on the Dancefloor“. Singel dosiahol druhé miesto singlového rebríčka a stal sa najhranejšou skladbou roku 2002 v Európe.

## Videoklip
Videoklip ku skladbe režírovala dvorná režisérka Sophie Ellis-Bextor – Sophie Muller. Dej videoklipu sa odohráva na tanečnej súťaži. Tanečníci bojujú o hlavnú cenu, ktorou je pár zlatých črievičiek a peňažná odmena. V snahe získať cenu Sophie zraní, alebo inak diskvalifikuje ostatných súťažiacich, jedného z porotcov otrávi a druhého zvedie, aby ju nakoniec s partnerom vyhlásil za víťazov súťaže.

## Zoznam skladieb
# „Murder On The Dancefloor“ - 3:51
# „Never Let Me Down“ 
# „Murder On Dancefloor“ [Parky & Birchy Remix]
# „Murder On Dancefloor“ [Video] - 3:51

## Externé odkazy
* LyricsDomain; text piesne
* YouTube.com; videoklip „Murder on the Dancefloor“

Kategória:Piesne Sophie Ellis-Bextor
Kategória:Piesne z 2001
Kategória:Single Sophie Ellis-Bextor
Kategória:Single z 2001
Vysokopecný plyn

**Vysokopecný plyn**, alebo aj **kychtový plyn** je produkt, ktorý vzniká vo vysokej peci pri výrobe železa. Obsahuje horľavé zložky, preto sa používa ako palivo. Obsah horľavých plynov tvorí len približne tretinu jeho objemu. Má výhrevnosť 3700 - 4000 kJ.m-3.

Využíva sa na vyhrievanie Cowperových ohrievačov vzduchu pre vysokú pec, pohon plynových motorov, alebo vyhrievanie pecí a miestností. Pred použitím je ho potrebné upraviť odstránením prachu a vodnej pary. Na úpravu sa používajú lomené potrubia pre zachytenie najhrubších nečistôt, suché, mokré, alebo elektrostatické čističe.  

## Zloženie
V tabuľke je uvedené obvyklé zloženie vysokopecného plynu a niektoré jeho ďalšie vlastnosti.

Kategória:Palivá
Kategória:Výroba surového železa
Óda na radosť (Beethoven)

**Óda na radosť** je záverečná časť Beethovenovej 9. symfónie d moll op 125 k Schillerovej óde "Na radosť" (Ode "An die Freude"). Autor v texte vyjadruje idealistickú víziu bratstva celého ľudstva, ktorú zdieľal aj van Beethoven.
Hymnu hudobne upravil svetoznámy dirigent Herbert von Karajan. Je bez textu - v univerzálnom jazyku hudby. Vyjadruje ideál slobody, mieru a solidarity., ktorá mala premiéru 7. mája 1824 vo Viedni. 

V roku 1955 bola prvýkrát spomenutá "Óda na radosť" ako eurohymna. Rade Európy ju navrhol Richard Nikolaus Graf von Coundenhove-Kalegri. Za hymnu Rady Európy však bola oficiálne uznaná až v roku 1972 a od roku 1985 je Európskou hymnou.

## Texty

## Referencie

Kategória:Ludwig van Beethoven
Kategória:Symboly Európskej únie
Kategória:Friedrich Schiller
Take Me Home (Sophie Ellis-Bextor)

: *Toto je článok o piesni Sophie Ellis-Bextor, pre ostatné použitie pozri [[Take Me Home]].*

**Take Me Home (A Girl Like Me)** je piesňou z debutového albumu Sophie Ellis-Bextor *[[Read My Lips (album)|Read My Lips]]* z roku 2001. "Take Me Home" bol prvým sólovým singlom od spolupráce s talianskym DJom Spillerom na skladbe "Groovejet (If This Ain't Love)" v roku 2000. Autorom piesne je trojica: Michele Aller, Sophie Ellis-Bextor a Bob Esty.

Skladba sa okamžite stala hitom a v britskom singlovom rebríčku dosiahla druhé miesto.

## Videoklip
Videoklip ku skladbe režírovala dvorná režisérka Sophie Ellis-Bextor – Sophie Muller. Išlo o ich prvú spoluprácu. Videoklip zobrazuje Sophie v rozličných šatách ako tancuje so skupinou mužských tanečníkov. Videoklip ma atmosféru starých tanečných klubov z 30. a 40. rokov 20. storočia. 

## Zoznam skladieb
# "Take Me Home (A Girl Like Me)" - 3:51
# "Sparkle" - 4:32
# "Take Me Home (A Girl Like Me)" [Jewels & Stone Mix]
# "Take Me Home (A Girl Like Me)" [Video] - 4:02

## Externé odkazy
* LyricsDomain; text piesne
* YouTube.com; videoklip "Take Me Home (A Girl Like Me)"

Kategória:Piesne Sophie Ellis-Bextor
Kategória:Piesne z 2001
Kategória:Single Sophie Ellis-Bextor
Kategória:Single z 2001
Óda na radosť

**Óda na radosť** môže byť:
*óda/balada F. Schillera, správny názov: Na radosť, pozri Na radosť (Schiller)
*európska hymna, časť Beethovenovej 9. symfónie d moll op 125, pozri Óda na radosť (Beethoven)
Ubinas

**Ubinas** je jedna z najaktívnejších sopiek v Peru, od objavenia európskymi cestovateľmi bolo zaznamenaných viac ako 15 erupcií, väčšinou s malými následkami. Masívny stratovulkán, na vrchole ukončený kalderou s priemerom 1,4&nbsp;km, sa nachádza asi 70&nbsp;km východne od mesta Arequipa a spolu s vulkánmi Huaynaputina a Ticsani leží bokom od hlavnej sopečnej reťaze v Peru.

Sopka je vybudovaná na základoch staršej sopky, vulkanológmi označovanej ako *Ubinas I*. Po jej deštrukcii nastal v strednom pleistocéne vývoj dnešnej vulkanickej stavby, označovanej ako *Ubinas II*. Sopka je tvorená prevažne andezitovo-ryolitovými horninami, vo vrchných častiach prevládajú trachyandezity.

Erupcia pred 3&nbsp;700&nbsp;rokmi, spôsobená kolapsom juhovýchodnej steny, vyprodukovala masívnu kamennú lavínu, ktorá zasiahla do vzdialenosti 10&nbsp;km. Približne v 11. storočí sa opäť vyskytla veľká erupcia, objem vyvrhnutej tefry bol 2,8&nbsp;km3. Všetky ďalšie erupcie boli reletívne pokojné.

## Iné projekty
.

## Externé odkazy
* www.volcano.si.edu - stratovulkán Ubinas na Global Volcanism Program 

Kategória:Sopky Peru
Kategória:Stratovulkány
Kategória:Aktívne sopky